**Pamokos tema** Kur dingo senieji žodžiai?

**Tikslas**. Puoselėti lietuvių kalbą ir kultūros paveldą, gerbti kultūros įvairovę, suvokti kalbos kaitą, turtinti žodyną.

**Uždaviniai:**

a) sužinoti, kas yra naujadarai;

b) sužinoti, kas yra archaizmai;

c) sužinoti, kodėl ir kaip kinta kalba;

d) pažinti senovinius daiktus, juos palyginti su šiuolaikiniais jų atitikmenimis;

**Kompetencijos:** pažinimo, kultūrinė, komunikavimo, kūrybinė.

**Priemonės:** lapai, rašymo priemonės, trumpa informacija apie kalbą, naujadarus ir archaizmus.

**Vertinimas:** formuojamasis, kaupiamasis, suminis.

**Metodai**: darbas grupėmis, žiūrėk–galvok–aptark su draugu, minčių lietus, rašymas.

**Vieta:** Šalia Pilaitės malūno, Astikų g. 10, Vilnius.

**Klasė: 5 klasės**

**Temos sąvokos:** kalba, žodžiai, prokalbė, naujadarai, archaizmai.

**Veiklos:**

|  |  |  |
| --- | --- | --- |
| **Pamokos dalys, laikas** | **Turinys** | **Pastabos** |
| Pasiruošimas pamokai | Mokiniai praėjusiose pamokoje aptarė kalbos reikšmę žmogaus gyvenime.  |  |
| Įvadas: | Mokytojas supažindina mokinius su pamokas tema, išdalina dalomąją medžiagą – trumpą informaciją apie kalbą, naujadarus ir archaizmus. Mokiniai suskirstomi grupėmis poromis.  |  |
| Pagrindinė dalis | Mokytojas supažindina su naujų terminų – archaizmo ir naujadaro – reikšme. Paaiškina, kuo šie terminai skiriasi. Mokiniai apžiūri malūną ir netoli jo esančius objektus, kuria trumpus dialogus tarp malūnininko ir ūkininko. Aptaria, kuo skiriasi miltų įsigijimas anksčiau ir dabar.Tada perskaito lietuvių liaudies mitologinę sakmę “Apgautos laumės”. Tekste ieško nežinomų, nebevartojamų arba retai vartojamų žodžių. Juos aptaria, ieško tų daiktų atitikmenų šiuolaikiniame gyvenime. Aptaria, ką rodo šių daiktų išnykimas ir nebevartojimas šiuolaikiniame gyvenime. Mokiniai, panaudodami užsirašytus senovinius žodžius, sukuria trumpą rišlų pasakojimą. Sukurti pasakojimai pristatomi kitiems mokiniams. Mokiniai susėda ratu. Rato viduryje esančiam mokiniui užrišamos akys ir paduodamas daiktas. Mokinys turi sugalvoti naujadarą, kuris apibūdintų rankose esantį daiktą pagal jo savybes.  |  |
| Refleksija | Mokiniai pasidalina veiklos įspūdžiais: ką naujo sužinojo apie gimtąją kalbą ir senovės lietuvių gyvenimo būdą, kuo jis skiriasi nuo šiuolaikinio, kaip atsirado nauji žodžiai, kodėl svarbu išsaugoti senovinius žodžius.  |  |
| Projektinis namų darbas  | Sugalvoti ir užrašyti, kurių žodžių galimai nebus 2050 metais, o kurie atsiras. Savo mintis argumentuoti.  |  |